b'\n_START_ARTICLE_\nTropska medicina\n_START_PARAGRAPH_\nTropska medicina je veja medicine, ki se ukvarja s tropskimi boleznimi, torej boleznimi, ki prizadenejo zlasti tropska (in subtropska) obmo\xc4\x8dja._NEWLINE_Prve zametke tropske medicine najdemo v tradicionalni medicini tropskih obmo\xc4\x8dij, kamor sodi na primer tudi uporaba kinina pri malariji. Ko so za\xc4\x8deli Evropejci v \xc4\x8dasu prvih \xc5\xa1panskih in portugalskih raziskovanj potovati v tropske predele sveta, je bila smrtnost med njimi zelo visoka. Najve\xc4\x8d \xc5\xbertev sta zahtevali malarija in rumena mrzlica. Za\xc4\x8deli so ustabovljati prva tropske in\xc5\xa1titute. Za utemeljitelja tropske medicine velja britanski parazitolog Patrick Manson, ki je leta 1899 ustanovil \xc5\xa1olo tropske medicine v Londonu.'